Elymaidė

Elymaidė, Elamaidė (; ) – pusiau nepriklausoma valstybė, nuo II a. pr. m. e. iki III a. pradžios egzistavusi šiauriau Persų įlankos viršūnės, Zagroso kalnų papėdėse, kur dabar yra Irano Chuzestanas. Ji dažnai buvo Partijos vasalas.

Šaltiniuose rašoma, kad šios šalies gyventojai garsėjo kaip labai geri lankininkai. Dauguma Elymaidės gyventojų, spėjama, buvo palikuonys senovės elamitų,Iranica.com – ELYMAIS  kurie kažkada viešpatavo šiame regione. Elymaidės provincijos buvo Massabatice (vėliau Masabadhan), Corbiane ir Gabiane.

Šios valstybės kalba nėra žinoma, nors 250 metų anksčiau nei susidarė Elymaidė, Achemenidų imperijos laikais, čia kalbėjo elamitų kalba.G. Cameron Persepolis Treasury Tablets (1948), and R. Hallock, Persepolis Fortification Tablets (1969). Elymaidė egzistavo iki III a. pradžios, kai ją sunaikino Sasanidų imperija.

 Monetos 
Ankstyvosios Elymaidės monetos buvo Seleukidų stiliaus tetradrachmos iš gero sidabro. Vėliau kaldintos nuskurdintos tetradrachmos, kurių stilius buvo vis labiau rytietiškas. Monetos buvo kaldinamos nuo 150 m. pr. m. e. iki valstybės žlugimo 227 m.Coins of Elymais.

 Nuorodos 

Kategorija:Irano istorinės valstybės
Kategorija:Elamas